— XXVI — 



Colore castaneo-nigricante insignes sunt formae pleraeque S. nigri- 

 cantis, lateritio seu rubicundo S. purpureae^ sordide fusco-castaneo 

 S. capreae. Qui color optime percipitur in ramulis vegetis, solique 

 radiis bene expositis. Saepe videbis ut in fructibus Pomacearum, 

 ramulum latere externo soli aperto rubicundum, omnino colore 

 saturato distinctum, altero abscondito virescentem pallidioremque. 

 Praeterea color viridi-olivaceus plerarumque Salicum ramulis proprius 

 est, nunc magis in viridem, nunc in cinereum, griseum, fuscumque 

 vergens. In multis autem speciebus occurrunt specimina colore ma- 

 gis diluto insignia. Cuius rei exemplum notissimum praebet species 

 Linnaeana S. vitellina dicta, quae est S. albae varietas, colore vitel- 

 lino ramulorum bimorum trimorumque insignis. Saepius eiusmodi 

 specimina reperiuntur, colore e longinquo notabiles. S. laeta Scbultz 

 est S. repens ramis vitellinis. <S. purpuna saepe occurrit ramulis 

 olivaceis aut stramineis. S. lividae quoque ramuli nunc rubicundi nunc 

 vitellini aut straminei sunt. Statum nitellinum et vitellinum 

 appellavit Fries, quos in plerisque Salicibus observari animadvertit. 

 Praeterea observandum ramulos e truncis prope a basi praecisis 

 pullulantes, quos apoblastas nominant, in S. viminalij cirierea.^ aurita 

 aliisque cortice cinereo fuscove praeditis, praesertim locis humectis, 

 saepe cortice sordide vitellino et laevigato esse, uti iis plerumque 

 folia quoque glabrata, laevigata et nonnunquam livescenti - rubicunda 

 apparent. Cortex ramulorum S. silesiacae virescens, verticaliter fusco- 

 rimulosus. Praeterea superficie notanda S. auriia, cuius ramuli opaci 

 et quodammodo inaequabiles lacunosi saepe conspiciuntur. 



Color strati corticalis interni, ubi ligno adiacet omnibus virens 

 sed varius est in diversis speciebus, constans cuique speciei. Ple- 

 risque dilute luteo-virens est, in S. purpurea et magis etiam in S. 

 daphnoide citrinus, in S. cinerea sordice luteo-virens , in S. aurita ex- 

 pallens albido - virens. 



In parte extera strati corticalis cellulae rubro - tinctae sunt, 

 quales etiam in cotyledonibus. Quaeritur num his celhilis substantia 

 alcaloidea, chemicis „Salicin" dicta, contineatur. 



4. Folia. 



Ex foliorum figura et vestimento species Salicum praesertim 

 discernuntur , quamobrem eorum rationes accurate excutiendae sunt. 



